Norman Lane Angell
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Norman Lane Angell var en britisk politisk forfatter og journalist. Ved utbruddet av første verdenskrig i 1914 var han med på å grunnlegge den politisk-pasifistiske organisasjonen Union of Democratic Control. I årene 1929–1931 var han medlem av Underhuset for Labour-partiet.
Av Angells tallrike bøker vakte The Great Illusion (1910) størst oppsikt. Han hevdet her at enhver krig leder til økonomisk og moralsk ruin både for seierherrer og beseirede, og at nasjonene måtte organisere freden gjennom kollektivt forsvar. Han ble tildelt Nobels fredspris i 1933. I 1951 utgav han selvbiografien After All. Les mer i Store norske leksikon Storbritannias litteratur Eksterne lenker Nobelstiftelsens nettsider om Norman Lane Angell Litteratur Stenersen, Ø. m.fl.: Nobels fredspris, 2001, isbn 82-02-17023-0